Document ID: 32010D0316

SKLEP SVETA
z dne 3. junija 2010
o stališču Evropske unije na Odboru za pomoč v hrani glede podaljšanja veljavnosti Konvencije o pomoči v hrani iz leta 1999
(2010/316/EU)
SVET EVROPSKE UNIJE JE -
ob upoštevanju Pogodbe o delovanju Evropske unije, zlasti člena 214(4) in člena 218(9) Pogodbe,
ob upoštevanju predloga Evropske komisije,
ob upoštevanju naslednjega:
(1)
Konvencija o pomoči v hrani iz leta 1999 je bila sklenjena v imenu Evropske skupnosti s Sklepom Sveta 2000/421/ES (1) in njena veljavnost podaljšana s sklepi, ki jih je Odbor za pomoč v hrani sprejel vedno junija leta 2003, 2005, 2007, 2008 in 2009 z veljavnostjo do 30. junija 2010.
(2)
Konvencija o trgovanju z žiti iz leta 1995 velja do 30. junija 2011.
(3)
Konvencija o pomoči v hrani iz leta 1999 preneha veljati 30. junija 2010 in podaljšanje njene veljavnosti se bo uradno obravnavalo na 102. seji Odbora za pomoč v hrani, dne 4. junija 2010.
(4)
Na 101. seji Odbora za pomoč v hrani z dne 9. decembra 2009 so nekatere članice izrazile pripravljenost za podaljšanje veljavnosti Konvencije o pomoči v hrani iz leta 1999 še za eno leto, torej do 30. junija 2011. Stališče Evropske unije, brez poseganja v uradno stališče, ki naj bi bilo izraženo na 102. seji Odbora za pomoč v hrani junija 2010 je, da si bo v juniju 2010 prizadevala za sprejetje odločitve o prihodnosti Konvencije o pomoči v hrani iz leta 1999 in da bi se priprave lahko začele takoj.
(5)
Glede na dva možna scenarija, bi morala Evropska unija oblikovati stališče za 102. sejo Odbora za pomoč v hrani:
(a)
na razpravah članic Odbora za pomoč v hrani o prihodnosti Konvencije o pomoči v hrani iz leta 1999 je pred 102. sejo tega odbora dosežen znaten napredek (to pomeni, da je razumno pričakovati, da se bodo pogajanja o Konvenciji o pomoči v hrani iz leta 1999/pogajanja o prihodnji Konvenciji začela v letu 2010), zato bi bilo najprimerneje, da se veljavnost Konvencije o pomoči v hrani iz leta 1999 podaljša še za eno leto. Komisija bi nato začela postopek iz člena 218 Pogodbe o delovanju Evropske unije in Svetu priporočila, naj odobri začetek pogajanj in določi pogajalske smernice; ali
(b)
na razpravah članic Odbora za pomoč v hrani o prihodnosti Konvencije o pomoči v hrani iz leta 1999 pred 102. sejo tega odbora ni dosežen znaten napredek, zato podaljšanje veljavnosti Konvencije o pomoči v hrani iz leta 1999 še za eno leto ne bi bilo primerno in bi Komisija morala v imenu Evropske unije in njenih držav članic uradno nasprotovati temu, da se v Odboru za pomoč v hrani doseže soglasje za podaljšanje veljavnosti Konvencije o pomoči v hrani iz leta 1999.
(6)
Če je pogoj iz uvodne izjave 5(a) izpolnjen, bi moral Svet s sklepom pooblastiti Komisijo, ki v Odboru za pomoč v hrani zastopa Evropsko unijo, da podpre podaljšanje veljavnosti Konvencije o pomoči v hrani iz leta 1999 za eno leto, torej do 30. junija 2011, v nasprotnem primeru pa nasprotuje, da se na Odboru za pomoč v hrani doseže soglasje o takšnem podaljšanju -
SPREJEL NASLEDNJI SKLEP:
Člen 1
Stališče Evropske unije na Odboru za pomoč v hrani je, da podpre podaljšanje veljavnosti Konvencije o pomoči v hrani iz leta 1999 za eno leto, torej do 30. junija 2011, če bo pred 102. sejo navedenega odbora dne 4. junija 2010 na razpravah njegovih članic o prihodnosti Konvencije o pomoči v hrani iz leta 1999 dosežen znaten napredek (to pomeni, da je razumno pričakovati, da se bodo pogajanja o Konvenciji o pomoči v hrani iz leta 1999/pogajanja o prihodnji Konvenciji začela v letu 2010).
Če ta pogoj ni izpolnjen, Evropska unija v skladu s pravilom 13 Poslovnika Odbora za pomoč v hrani v svojem stališču uradno nasprotuje, da bi se na tem odboru doseglo soglasje za podaljšanje veljavnosti Konvencije o pomoči v hrani iz leta 1999.
Člen 2
Komisija je pooblaščena, da na Odboru za pomoč v hrani izrazi eno izmed stališč iz člena 1.
V Luxembourgu, 3. junija 2010

Labels: 5